23/09/2014 | Administración LocalMunicipal
Mugardos
Anuncio de notificación a D. Francisco Javier Coira Cancela

Intentada a notificación e sendo devolta polo servizo de correos por ausente no último enderezo coñecido de D. Francisco Javier Coira Cancela, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á práctica da notificación mediante publicación para coñecemento do interesado da Resolución da Alcaldía núm.682/2014, de data 14.07.2014, e que a continuación se transcribe: “Atendido o informe emitido pola arquitecta municipal en data 11.07.2014, no que se pon de manifesto que no inmoble sito en R/ Real núm.17 – Avda. de Galicia, parcela de referencia catastral: 0225808NJ6102N, existe un problema de seguridade, observándose que: - Desprendeuse parte do ceo raso do beirado (barrotillo e revestimento de cal) do beirado á vía pública, por mor das filtracións dos canos e a cuberta deste elemento. - Hai humidades no extremo sur da lousa e o canzorro da planta segunda, por mor das filtracións do beirado. - Faltan vidros nas ventás balconeiras e está deteriorada unha parte do revoco e a pintura, na zona próxima á baixante. - Hai falta de mantemento nos canos, que están deformados e con vexetación. Tendo en conta, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, regulan os deberes de uso, conservación e rehabilitación así como o deber de conservación e as ordes de execución, así como a proposta do concelleiro de urbanismo, patrimonio e medio ambiente de data 11.07.2014, pola presente RESOLVO: Primeiro.- Incoar expediente de orde de execución por razóns de seguridade a D. FRANCISCO JAVIER COIRA CANCELA, como titular catastral do inmoble sito en R/ Real núm.17 – Avda. de Galicia, parcela de referencia catastral: 0225808NJ6102N, dándolle audiencia no expediente para que, no prazo de dez (10) días hábiles contado dende o día seguinte ao da notificación da presente Resolución, formule as alegacións e presente os documentos e xustificantes que estime pertinentes. Segundo.- Ordenar a D. FRANCISCO JAVIER COIRA CANCELA, como titular catastral do inmoble sito en R/ Real núm.17 – Avda. de Galicia, parcela de referencia catastral: 0225808NJ6102N, para que, como medida de CARÁCTER INMEDIATO por razóns de seguridade, proceda a valar (con valado de obra) a esquina sur do edificio á rúa Real, de forma que se impida o estacionamento (un vehículo) nesa zona. Terceiro.- Ordenar a D. FRANCISCO JAVIER COIRA CANCELA, como titular catastral do inmoble sito en R/ Real núm.17 – Avda. de Galicia, parcela de referencia catastral: 0225808NJ6102N, que no prazo de quince (15) días contado dende o día seguinte ao da notificación da presente Resolución, e como medidas urxentes de seguridade, proceda á adopción das seguintes medidas: - Limpar e reparar os canos e a baixante. - Repara a cubrición do beirado, en particular a unión co tellado principal. - Reparar o ceo raso do beirado. - Substituír os vidros que faltan. Cuarto.- Apercibir a D. FRANCISCO JAVIER COIRA CANCELA, como titular catastral do inmoble sito en R/ Real núm.17 – Avda. de Galicia, parcela de referencia catastral: 0225808NJ6102N, de que transcorridos os citados prazos sinalados sen ter cumprimentado estes requirimentos, procederase polo concello á execución subsidiaria ou á execución forzosa mediante a imposición de multas coercitivas de 300 a 6000 euros reiterables ata lograr a execución das medidas ordenadas. Sen prexuízo da acción sancionadora que corresponda. Quinto.- Notificar a presente Resolución aos interesados no expediente.” RECURSOS: Contra o presente acordo, definitivo en vía administrativa, poderá vde. interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ó da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderá impugnar directamente o acto que se lle notifica ante o orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderá Vde. interpoñer calquera outro recurso que estime pertinente. Mugardos, 12 de setembro de 2014 O ALCALDE, Asdo) XOSÉ FERNÁNDEZ BARCIA